section_heading: Nagrade za novajliju godine u napadu i u obrani NFL-a
paragraph_text: Nagrade za novajliju godine u napadu i u obrani NFL-a su nagrade koje svake godine dodjeljuje američka novinska agencija Associated Press najboljem novom igraču u napadu ili obrani NFL lige, a dodjeljuje se od 1957. godine (za novajliju godine u napadu), odnosno 1967. godine (za novajliju godine u obrani). Pravo glasa ima 50 sportskih novinara koji prate NFL ligu. Trenutačni osvajači nagrade su quarterback Arizona Cardinalsa Kyler Murray (u napadu) i defensive end San Francisco 49ersa Nick Bosa (u obrani).